Dissenyada una Auca de Francesc de Borja a través d'il·lustracions i versos per l'Any Jubilar
25 octubre 2022

## Dissenyada una Auca de Francesc de Borja a través d'il·lustracions i versos per l'Any Jubilar25 octubre 2022Última actualització: 25 octubre 2022

![](../gestion/img/ddeda954cedd0489d41768779f140c8ba957bae0c786582aeb4571f61220d207.jpg)  
  

Des del **Departament de Turisme de Gandia**, de la mà del **Comité de treball de l'Any Jubilar**, s'ha impulsat el disseny d'una **Auca de Francesc de Borja**, per donar a conéixer la vida del patró de Gandia, a través d'il·lustracions i poesia narrativa escrita en redolins.  
  
Una història pictòrica que narra la biografia de Francesc de Borja a través de **18 il·lustracions de l'artista Daniel García i versos d'Emili Morant**. L'Auca fa un viatge a través dels episodis més significatius de la vida de Francesc de Borja, des del seu naixement, fins a la canonització.  
  
Al llarg d'aquesta setmana l'Auca es repartirà pels centres educatius de Gandia, amb l'objectiu que estiga present a totes les aules, per acostar la història i la vida de Francesc de Borja a les xiquetes i els xiquets de Gandia. **Aquesta iniciativa, juntament amb el concert del divendres 28 d'octubre, per commemorar el seu naixement, seran les dues últimes activitats de l'Any Jubilar.**  
  
Tot aquell que vulga recollir l'auca pot passar al llarg d'aquesta setmana per la Casa de Cultura 'Marqués de González de Quirós' o l'oficina de Turisme situada al costat de la RENFE i arreplegar un exemplar gratuït.